MĂSURI DE PREVENIRE PENTRU PERIOADELE CANICULARE

Măsuri de prevenire a incendiilor specifice perioadei caniculare

**Inspectoratul pentru Situaţii de Urgenţă „AVRAM IANCU” al judeţului Cluj recomandă cetăţenilor să respecte câteva sfaturi utile pentru a preveni producerea incendiilor în perioada caniculară.**

1. Interzicerea focului deschis în zonele afectate de uscăciune avansată;
2. Manifestarea de prudenţă la aruncarea resturilor de ţigări în zonele cu vegetaţie uscată.
3. Restricţionarea efectuării, în anumite intervale din timpul zilei, a unor lucrări care creează condiţii favorizante pentru producerea de incendii prin degajări de substanţe volatile sau supraîncălziri excesive;
4. Asigurarea protejării faţă de efectul direct al razelor solare a recipientelor, rezervoarelor şi a altor tipuri de ambalaje care conţin vapori inflamabili sau gaze lichefiate sub presiune (GPL, oxigen etc.), prin depozitare la umbră sau prin răcire periodică cu jeturi de apă;
5. La depozitarea unor materiale (furaje, cărbune, rumeguş, bumbac etc.) trebuie avut în vedere şi faptul că acestea, în condiţii specifice de temperatură şi umiditate, se pot autoaprinde.
6. Verificarea instalaţiilor de paratrăsnet, ştiut fiind faptul că, după o perioadă cu temperaturi ridicate, precipitaţiile sunt însoţite în mod frecvent de descărcări electrice atmosferice.
7. Asigurarea rezervelor de apă pentru incendii şi verificarea zilnică a situaţiei existente;

**În condițiile în care se obțin aprobările cerute de legislația în vigoare și a fost informat în prealabil serviciul voluntar pentru situaţii de urgenţă din cadrul primăriei, arderea miriștii se face cu respectarea următoarelor măsuri:**

– să nu utilizaţi focul deschis în locuri cu pericol de incendiu, pe timpul nopţii şi pe timp de vânt;  
– să nu utilizaţi focul deschis la distanţe mai mici de 100 de metri faţă de construcţii, materiale sau substanţe combustibile (casă, şură, depozit de furaje, pădure etc);  
– arderea resturilor vegetale, gunoaielor, deşeurilor şi a altor materiale combustibile să o efectuaţi în locuri special amenajate (gropi ş.a.);  
– să vă interesaţi la primărie în ceea ce priveşte planificarea zilelor şi locurile special amenajate în care se adună resturile menajere şi vegetaţia uscată din localitate în scopul arderii;

– să asiguraţi supravegherea permanentă a arderii şi să stingeţi jarul după încetarea acesteia;  
– educaţi şi supravegheaţi copiii în vederea interzicerii jocului cu focul